Daytoy a gannuat ket paset ti programa ti Gobierno Munisipal nga idauluan ni Mayor Edgardo “Ediboy” S. Cobangbang, Jr. iti agtultuloy a pannakataming iti pakaseknan ken pagsayaatan dagiti mangngalap ken pannakasaluad ti pagkalapan dagiti umili iti kabaybayan ti ili a Cabugao.
Iti tallo nga aldaw a panagsanay, nadiskutir dagiti topiko a kas iti sumaganad: Fishing Gear and Fishing Method, Fishery Laws, Anatomy of Blasting Fish, Internal and External Manifestation of Blasted Fish, Criminal Procedures ken Values Education.
Dagiti met pannakabagi ti DA-BFAR Provincial Office ket isuda Rogelio Ragonjan, Benedicto Seraos ken Florence Soria.
Indauluan met ti DA-LGU ni MA Zenaida S. Andrada ken dagiti nakipagsanay a da Mimi Ramirez-Paz, Robert Savella ken Ednalyn Silario.
Impeksa met ni Brgy. Captain Edgardo S. Cobangbang, Sr. ti Barangay Sabang iti panagyamanna kadagiti nagseminar ken nangseminar ta agtultuloy latta ti pannakaipaganetget ti pannakatagiben ti kabaybayan ti ili babaen iti tulong ti Gobierno Munisipal ken iti DA-BFAR Regional Office 1 nga idauluan ni Regional Director Nestor Domenden, CESO V.
Timmalantan met ni SBM Benedict Savellano, Chairman, Committee on Agriculture iti Sangguniang Bayan iti aldaw ti seminar. Kimmablaaw, nagyaman ti puersa a pannakainayon ti 35 a Deputized Fish Warden a maikkan ti bileg nga agipatungpal ti pagannurotan iti pannakamantener ti umisu a panagkalap ken panangaywan iti rekursos iti kabaybayan ti ili. # (Insurat ni JOED SABIO SAJONIA)
ilo_Latn ilo_Latn ilo_Latn ilo_Latn ilo_Latn ilo_Latn